stanford-oval/wikipedia huggingface dataset:
Laura Stephens

| Mitalit> Maa:   Iso-Britannia.Naisten uinti.MM-kilpailut (pitkä rata)  | Mitalit> Maa:   Iso-Britannia.Naisten uinti.MM-kilpailut (pitkä rata)  | Mitalit> Maa:   Iso-Britannia.Naisten uinti.MM-kilpailut (pitkä rata)  | Maa:   Iso-Britannia> Naisten uinti. |
| --- | --- | --- | --- |
|  Kultaa | Doha 2024 | 200 m pu |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Lontoo 2016 | 4×100 m sku |  |
|  Kultaa | Budapest 2021 | 4×100 m sku |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Otopeni 2023 | 4×50 m sku |  |
Laura Kathleen Jane Stephens (s. 2. kesäkuuta 1999 Lontoo) on brittiläinen uimari. Hän voitti maailmanmestaruuden 200 metrin perhosuinnissa vuonna 2024.
Stephens saavutti ensimmäisen yleisen sarjan arvokisamitalinsa vuonna 2016, kultaa Lontoon pitkän radan EM-kilpailuissa 4 × 100 metrin sekauintiviestissä. Vuonna 2021 hän voitti samassa lajissa kultaa Budapestin pitkän radan EM-kilpailuissa. Vuonna 2022 hän sai Kansainyhteisön kisoissa hopeaa 200 metrin perhosuinnissa ja pronssia 4 × 100 metrin sekauintiviestissä. Otopenin lyhyen radan EM-kilpailuissa 2023 hän saavutti pronssia 4 × 50 metrin sekauintiviestissä. Dohan pitkän radan MM-kilpailuissa 2024 Stephens voitti kultaa 200 metrin perhosuinnissa.
Stephens sijoittui vuonna 2021 Tokion olympialaisissa 200 metrin perhosuinnissa kymmenenneksi.
Kygo

| Kygo |
| --- | --- |
 Kygo kesäkuussa 2020
Henkilötiedot
Koko nimi:  Kyrre Gørvell-Dahll
Syntynyt: 11. syyskuuta 1991 (ikä 33)  Singapore
Kansalaisuus:   Norja
Ammatti:  DJ, musiikkituottaja
Muusikko
Taiteilijanimi:  Kygo
Laulukielet:  englanti
Aktiivisena:  2011–
Tyylilajit:  downtempo, electronica, deep house, tropical house
Soittimet:  piano
Levy-yhtiöt:  Sony Music, Ultra Music
Aiheesta muualla
Kotisivut
  [ Muokkaa Wikidatassa ] [ ohje ]  
Kygo (oikealta nimeltään Kyrre Gørvell-Dahll, s. 11. syyskuuta 1991 Singapore) on norjalainen DJ ja musiikkituottaja.
Hänen ensimmäinen tunnettu kappaleensa oli remix Ed Sheeranin kappaleesta "I See Fire", jota on joulukuuhun 2020 mennessä kuunneltu yli 75 miljoonaa kertaa SoundCloudissa ja yli 90 miljoonaa kertaa YouTubessa. Kesäkuussa 2016 Kygon kappaleet saavuttivat Spotifyssa kaksi miljardia kuuntelukertaa.
Kygon läpimurtovuosi oli 2014, jolloin ruotsalainen DJ Avicii ja brittiyhtye Coldplay ottivat yhteyttä ja pyysivät tekemään remixin kappaleilleen. Coldplayn laulaja Chris Martin pyysi tekemään remixin kappaleelle "Midnight". Kygo julkaisi ensimmäisen singlensä 1. joulukuuta 2014 nimeltään "Firestone", joka menestyi parhaiten Norjan (1), Ruotsin (2), Suomen (3) ja Saksan (3) virallisilla äänitelistoilla. 15. maaliskuuta 2015 julkaistiin toinen single, "Stole the Show", joka menestyi etenkin Norjassa (1), Ruotsissa (1) ja Suomessa (2). Kygon debyyttialbumi Cloud Nine julkaistiin toukokuussa 2016.
Diskografia > Albumit

Cloud Nine (2016)
Kids In Love (2017)
Golden Hour (2020)
Thrill of the Chase (2022)
Kygo (2024)
Diskografia > EP:t

Stargazing (2017)
Diskografia > Singlet

| --- | --- |
 "Epsilon" (2013)  "Younger" (Kygo Remix) (mukana Seinabo Sey) (2013)  "Cut Your Teeth" (Kygo Remix) (mukana Kyla La Grange) (2014)  "Often" (Kygo Remix) (mukana The Weeknd) (2014)  "Firestone" (feat. Conrad Sewell) (2014)  "ID – Ultra Music Festival Anthem" (2015)  "Stole the Show" (feat. Parson James) (2015)  "Sexual Healing" (Kygo Remix) (mukana Marvin Gaye) (2015)  "Nothing Left" (feat. Will Heard) (2015)  "Here for You" (feat. Ella Henderson (2015)  "Stay" (feat. Maty Noyes) (2015)  "Fragile" (feat. Labrinth) (2016)  "Raging" (feat. Kodaline) (2016)  "I'm in Love" (feat. James Vincent McMorrow) (2016)  "It Ain't Me" (feat. Selena Gomez) (2017)  "First Time" (feat. Ellie Goulding) (2017)  "Stargazing" (feat. Justin Jesso) (2017) :  "Stranger Things" (mukana OneRepublic) (2018)  "Remind Me to Forget" (feat. Miguel) (2018)  "Born to Be Yours" (feat. Imagine Dragons) (2018)  "Happy Now" (R3HAB Remix) (mukana Sandro Cavazza) (2019)  "Think About You" (feat. Valerie Broussard) (2019)  "Carry On" (feat. Rita Ora) (2019)  "Kem kan eg ringe" (mukana Stone P ja Lars Vaular) (2019)  "Not OK" (feat. Chelsea Cutler) (2019)  "Family" (mukana The Chainsmokers) (2019)  "Forever Yours (Tribute)" (mukana Avicii ja Sandro Cavazza) (2020)  "Like It Is" (mukana Zara Larsson ja Tyga) (2020)  "I’ll Wait" (mukana Sasha Sloan) (2020)  "Freedom" (mukana Zak Abel) (2020)  "Lose Somebody" (mukana OneRepublic) (2020)  "The Truth" (mukana Valerie Broussard) (2020)  "What's Love Got to Do with It" (mukana Tina Turner) (2020)  "Hot Stuff" (mukana Donna Summer) (2020)
Aiheesta muualla

Kuvia tai muita tiedostoja aiheesta Kygo Wikimedia Commonsissa
Kygon viralliset sivut (englanniksi)
Kygo MusicBrainz-sivustolla (englanniksi)
Krispy Kreme

| Krispy Kreme |
| --- | --- |

Yritysmuoto:  Julkinen
ISIN:  US5010141043
Perustettu:  13. heinäkuuta 1937
Toimitusjohtaja:  Vernon Rudolph
Kotipaikka:  Winston-Salem, Pohjois-Carolina, Yhdysvallat
Toimiala:  Jälkiruoat
Tuotteet:  pikaruoka, esimerkiksi donitsit
Liikevaihto:  362 miljoonaa dollaria (2011)
Henkilöstö:  3 700
Kotisivu:  krispykreme.com
Infobox OKVirheellinen NIMI-arvo: 
Krispy Kreme on kansainvälinen donitsimyymäläketju, jonka perusti Vernon Rudolph vuonna 1937 Winston-Salemissa Pohjois-Carolinassa. Ketjun emoyhtiö on Krispy Kreme Doughnuts, Inc., jonka päämaja on Winston-Salemissa.
Ketjun tuotteita myydään Yhdysvalloissa Krispy Kremen myymälöissä, tavarataloissa, lähikaupoissa, huoltoasemilla sekä Wal-Martin ja Targetin myymälöissä. Yhdysvaltojen ulkopuolella ketjun tuotteita myyvät Loblawsin supermarketit ja Petro-Canadan huoltoasemat Kanadassa sekä BP:n huoltoasemat ja BP:n matkakeskukset Australiassa. Isossa-Britanniassa Tescon tavaratalot, Tesco Extrat ja monet huoltoasemat myyvät Krispy Kremen tuotteita.
Yhtiön kasvu oli tasaista emissioon asti, mutta voitot ovat vähentyneet viime vuosien aikana. Siitä huolimatta uusia myymälöitä on avattu Philadelphian keskustaan ja muihin kohteisiin, koska yhtiötä ollaan yritetty elvyttää.
Historia

Krispy Kremen perustaja Vernon Rudolph ja hänen setänsä ostivat donitsimyymälän Paducahista, Kentuckystä. Rudolph alkoi myydä Paducahissa donitseja, joita hän kuljetti polkupyörällään. Toiminta siirrettiin myöhemmin Nashvilleen Tennesseehen ja muut Rudolphin perheenjäsenet ryhtyivät vastaamaan asiakaspalvelusta.
Rudolph myi osuutensa Nashvillen myymälästä vuonna 1937 ja avasi donitsimyymälän Winston-Salemissa Pohjois-Carolinassa. Hän myi donitseja ensin tavarataloille ja sitten suoraan yksittäisille asiakkaille. Ensimmäinen myymälä Pohjois-Carolinassa perustettiin vuokrattuun rakennukseen South Main Streetille Winston-Salemissa, jota kutsutaan nykyään Old Salemiksi. Krispy Kremen logon suunnitteli paikallinen arkkitehti Benny Dinkins.
1950-luvulla yrityksen toiminta laajentui Savannahiin Georgiaan ja muualle Etelään. 1960-luvulla Krispy Kreme oli tunnettu Yhdysvaltain kaakkoisosassa, ja sitä alettiin laajentamaan muillekin alueille. Vuonna 1976 Krispy Kreme Doughnut Corporationista tuli Chicagossa sijaitsevan Beatrice Foodsin tytäryhtiö. Nykyään Krispy Kremen päämaja sijaitsee Winston-Salemissa. Vuonna 1982 joukko franchise-yrittäjiä osti yhtiön takaisin Beatrice Foodsilta.
Historia > Kasvu

Krispy Kreme tuli toiseen laajennusvaiheeseen 1990-luvulla, jolloin se avasi myymälöitä Kaakkois-Yhdysvaltojen ulkopuolella, jossa suuri osa myymälöistä sijaitsee nykyään. Joulukuussa 2001 Krispy Kreme avasi ensimmäisen myymälänsä Yhdysvaltain ulkopuolella Mississaugassa Ontariossa, aivan Toronton ulkopuolella. Vuodesta 2004 lähtien Krispy Kreme on laajentanut nopeasti kansainvälistä toimintaansa.
Historia > Johdon sekoitus

18. tammikuuta 2005 Krispy Kreme julisti Stephen Cooperin konsultointiyritys Kroll Zolfo Cooper LLC:n puheenjohtajaksi. Yhtiö nimesi myös Steven Panagosin Kroll Zolfon toimitusjohtajaksi presidenttinä ja COO:na.
Joulukuussa 2005 yhtiö joutui sulkemaan myymälöitään välttääkseen lähellä olleen konkurssin.
Historia > Uudet tarjoukset

Vaikka yritys perustuu epäviralliseen mainontaan, vuonna 2006 Krispy Kreme siirtyi televisioon ja radioon aloittaen toimintansa "Share and Love" -kampanjalla, jonka aikana myytiin sydämenmuotoisia donitseja.
19. helmikuuta 2007 Krispy Kreme alkoi myymään Whole Wheat Glazed -donitsia yrittäen vedota kyseisten donitsien terveellisyyteen. Näissä donitseissa on 83,376 kJ:a (20 kilokaloria monissa maissa tai 20 kaloria Yhdysvalloissa) vähemmän kuin alkuperäisessä kuorrutetussa donitsissa (754 kJ vs 837 kJ), ja se sisältää enemmän kuitua (2 grammaa vs 0,5 grammaa).[lähde? ] Tammikuussa 2008 kaikissa Krispy Kremen donitseissa olevan transrasvan määrä vähennettiin 0,5 grammaan tai pienempään. FDA antaa yrityksien pyöristää ravintosisältöetiketeissä transrasvan määrän nollaan grammaan, vaikka ruoka sisältäisikin transrasvaa 0,5 grammaa. Krispy Kreme hyötyi tästä myöhemmissä mainoskampanjoissaan, kun se mainosti donitsejaan "transrasvattomiksi".
1. heinäkuuta 2010 Krispy Kreme esitteli donitsin, joka sisältää Cheerwinen virvoitusjuomaa. Näitä donitseja myytiin heinäkuun ajan tavarataloissa Pohjois- ja Etelä-Carolinassa. Donitsit tulivat erityisen suosituiksi Salisburyssä Pohjois-Carolinassa, ja 31. heinäkuuta jälkeen Salisbury oli ainoa paikka, josta niitä vielä sai. Cheerwine Kreme teki paluun heinäkuussa 2011 ja teki debyyttinsä Tennesseessä ja Roanokessa Virginiassa.
Vuonna 2010 Krispy Kreme Express eli Krispy Kremen ilmainen kuljetuspalvelu aloitti testikuljetukset Battleground Avenuella Greensbrossa Pohjois-Carolinassa.
Historia > Kansainväliset toiminnot

Ensimmäinen Yhdysvaltain ulkopuolella avattu Krispy Kremen myymälä avattiin 2003 Penrithissä, Sydneyssä. Ensin toiminta menestyi hyvin ja yhtiö avasi 53 myymälää ympäri Australiaa. Kuitenkin 1. marraskuuta 2010 Australian osasto ilmoittautui vapaaehtoisesti hallintoon tiedotusvälineiden aiheuttaessa huonoa menestystä myymälöille. Yhtiö pääsi pois hallinnosta joulukuussa 2010 ja jatkoi toimintaansa muutaman myymälän voimin. Yhdysvalloissa ja Kanadassa olevien myymälöiden lisäksi Krispy Kreme on laajentanut toimintaansa myös Isoon-Britanniaan, Australiaan, Libanoniin, Turkkiin, Dominikaaniseen tasavaltaan, Kuwaitiin, Meksikoon, Puerto Ricoon, Etelä-Koreaan, Malesiaan, Thaimaahan, Indonesiaan, Filippiineille, Japaniin, Kiinaan, Yhdistyneisiin arabiemiirikuntiin, Qatariin, Saudi-Arabiaan, Bahrainiin ja Etiopiaan.
Elokuussa 2011 Krispy Kremen toimintaa Japanissa aiottiin laajentaa 21 myymälästä 94 myymälään ja toimintaa Meksikossa puolestaan 58 myymälästä 124 myymälään seuraavan viiden vuoden aikana.[lähde? ] Isossa-Britanniassa Krispy Kreme jatkaa kasvua ja yhtiöllä oli tavoitteena perustaa Britanniaan useita uusia myymälöitä vuonna 2012.
Aiheesta muualla

Kuvia tai muita tiedostoja aiheesta Krispy Kreme Wikimedia Commonsissa
Krispy Kremen kuljetusauto vuodelta 1939.
Krispy Kremen donitseja.
Krispy Kremen myymälä sisältä kuvattuna Portsmouthissa Englannissa.
Krispy Kremen myymälä Taguigissa Filippiineillä.
Kuollut papukaija

John Cleesen esittämä asiakas (oik.) haluaa palauttaa kuolleen norjan­sini­papu­kaijansa eläin­kauppaan. Myyjänä Michael Palin.
Kuollut papukaija -sketsi (engl. Dead Parrot sketch) on brittiläisessä sketsisarjassa Monty Pythonin lentävä sirkus vuonna 1969 esitetty sketsi. Se on hyvin tunnettu ja eräs sarjan suosituimmista sketseistä. Sketsissä John Cleese esittää tyytymätöntä asiakasta, joka saapuu eläinkauppaan palauttamaan kuollutta papukaijaa, ja Michael Palin myyjää, joka sitkeästi kiistää papukaijan olevan kuollut. Sketsin kirjoittivat Cleese ja Graham Chapman. Sketsin kuuluisin osa on kohta, jossa Cleesen esittämä asiakas hermostuttuaan alkaa kuvailla papukaijaa luettelemalla pitkän listan englanninkielisiä kiertoilmaisuja kuolemalle.
Kuollut papukaija -sketsi nähtiin ensi kerran sarjan ensimmäisen kauden kahdeksannessa jaksossa 7. joulukuuta 1969. Se sisältyy uudelleennäyteltynä vuonna 1971 tehtyyn elokuvaan Elämä on Pythonia, joskin sketsin loppu on siinä erilainen. Sketsin suosion seurauksena Cleese ja Palin esittivät sitä myöhemmin monissa lavaesityksissä. Cleese muisteli myöhemmin, että yleisö tuntui osaavan repliikit ulkoa alkuperäisiä näyttelijöitä paremmin. Graham Chapmanin kuoltua vuonna 1989 Cleese piti hänen televisioidussa muistotilaisuudessaan puheen, jossa kuvaili ystäväänsä papukaijasketsin tunnetuiksi tekemillä kuolemaa tarkoittavilla eufemismeilla.
Sketsi pohjautuu Palinin ja Chapmanin aikaisempaan sketsiin Car Salesman ("autokauppias"), jossa autokauppias kieltää myymässään autossa olevan mitään vikaa vaikka se hajoaa kappaleiksi hänen silmiensä edessä. Tämä sketsi perustui Palinin itse kokemaan tapaukseen autokauppa-asioissa. Live-ohjelmassa Monty Python Live at Aspen Palin kertoi, että hänen kohtaamallaan autokauppiaalla oli ollut "tekosyitä joka lähtöön", ja John Cleese sanoi, että hän ja Chapman "pitivät tilannetta mahdollisesti hyvin huvittavana, jos sille löytyisi oikea konteksti". Kuollut papukaija -sketsin varhaisessa versiossa turhautunut asiakas yritti palauttaa viallista leivänpaahdinta. Chapman oivalsi, että sketsin olisi oltava "sekopäisempi", ja keksi ajatuksen papukaijasta. Vuosien mittaan Cleese ja Palin ovat tehneet Kuollut papukaija -sketsistä monia erilaisia versioita televisio-ohjelmiin, musiikkialbumeille ja live-esiintymisiin.
Kyhmykurnusimppu

| Kyhmykurnusimppu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Kurnusimput Triglidae
Suku::  Eutrigla
Laji::  gurnardus
Kaksiosainen nimi
 Eutrigla gurnardus  Linnaeus, 1758 
Katso myös
   Kyhmykurnusimppu Commonsissa 
Infobox OKNimi-testi OK: 
Kyhmykurnusimppu (Eutrigla gurnardus) on kurnusimppuihin kuuluva suuripäinen simppukala, joka elää Itä-Atlantilla, Välimerellä ja Mustallamerellä.
Ulkonäkö

Täysikasvuisen kyhmykurnusimpun pituus on keskimäärin 30 cm ja enintään 50 cm. Sillä on suuri pää ja 37–39 selkänikamaa. Etummaisessa selkäevässä on 7–10 vankkaa piikkiruotoa ja takimmaisessa selkäevässä ja peräevässä 17–20 pehmeämpää ruotoa. Lyhyet rintaevät yltävät hädin tuskin peräevän tyveen. Ensimmäisessä kiduskaaressa on 10–14 siivilähammasta.
Kyhmykurnusimpun yleisväri on tavallisesti harmaanruskea mutta joskus myös himmeänpunainen. Selkä ja kyljet ovat punertavat ja pienten valkoisten pisteiden täplittämät. Muita tuntomerkkejä ovat kermanvaalea vatsapuoli ja suuri musta täplä etummaisessa selkäevässä. Rinnassa ei ole suomuja ja vatsassakin niitä on vain osittain. Kylkiviivassa suomut ovat hieman suuremmat kuin muualla ruumiissa ja niiden keskellä on terävä kohouma. Lisäksi ne ovat takareunastaan hammaslaitaiset.
Levinneisyys

Kyhmykurnusimppu elää Atlantin valtameren itäosissa, Välimerellä sekä Mustallamerellä. Levinneisyysalue ulottuu pohjoisessa Islannin ja Norjan aluevesille ja etelässä Marokon ja Madeiran rannikolle. Kyhmykurnusimppua tavataan myös Pohjanmerellä ja Itämeren eteläosissa.
Elintavat

Vaikka kyhmykurnusimppu on pohjakala, se nousee öisin lähelle vedenpintaa. Yleensä se viihtyy hiekkaisella mutta joskus myös kivikkoisella tai liejuisella merenpohjalla aina 140 metrin syvyyteen saakka. Kesäisin se siirtyy lähelle rannikkoa ja saattaa nousta jokien estuaareihin. Kyhmykurnusimppu käyttää ravinnokseen äyriäisiä (lähinnä katkarapuja ja rantataskurapuja) sekä kaloja (tokkoja, kampelakaloja, nuoria sillejä sekä tuulenkaloja). Se on sukukypsä 3–4 vuoden iässä ja kutee tammi–kesäkuussa 25–50 metrin syvyydessä. Munat vajoavat pohjaan, jossa myös poikaset pysyttelevät kunnes kasvavat yli 3 cm:n mittaisiksi.
Kalastus ja käyttö

Kyhmykurnusimppua kalastetaan pohjatrooleilla, riimuverkoilla ja siimoilla. Yleensä vuotuinen kokonaissaalis on jäänyt 1 000–5 000 tonniin, mutta huippuvuonna 2000 se oli lähes 28 000 tonnia. Kalat myydään tuoreina.
La Higuera

La Higueran koulurakennus, jossa Che Guevara teloitettiin lokakuussa 1967. Rakennuksessa on nykyään museo.
La Higuera (suom. ’viikunapuu’) on kylä Boliviassa Santa Cruzin departementissa Vallegranden provinssissa, noin 150 kilometrin päässä Santa Cruz de la Sierrasta. La Higuera sijaitsee Itä-Andeilla 1 950 metrin korkeudella merenpinnasta. Kylän asukasluku oli vuoden 2001 väestönlaskennan mukaan 119 henkeä. La Higuera kuuluu Pucarán hallintopiiriin.
8. lokakuuta 1967 argentiinalainen sissijohtaja Che Guevara vangittiin läheisessä Quebrada del Churon rotkossa. Vangittu sissijohtaja vietiin La Higueran kylän koulurakennukseen, jossa hänet teloitettiin seuraavana päivänä 9. lokakuuta. La Higuerasta Guevaran ruumis siirrettiin helikopterilla noin 60 kilometrin päässä sijaitsevaan Vallegrandeen, jossa hänet asetettiin näytteille Hospital Señor de Maltan sairaalan pesutupaan, ja haudattiin salaiseen paikkaan valmisteilla olleen kiitotien alle.
Nykyään La Higuera ja sen koulurakennus ovat suosittu turistinähtävyys ja osa Ruta del Chetä (Chen vaellusreittiä), joka avattiin 2004.
Aiheesta muualla

Kuvia tai muita tiedostoja aiheesta La Higuera Wikimedia Commonsissa
Kuvia La Ruta del Chen varrelta (englanniksi)
La Güaira

| La Güaira La Guaira |
| --- | --- |
 La Güairan satamaa.
 fiLa Guaira 
 10°36′00″N, 66°55′59″W 
Aikavyöhyke:  UTC−4
Väkiluku 2018:  203 520 
 vargas-vargas.gov.ve 
La Guaira on Venezuelan osavaltion Vargasin pääkaupunki ja maan tärkein satama. Se perustettiin 1577 Caracasin satelliitiksi 30 kilometriä kaakkoon. Kaupunki ja satama vaurioituivat pahoin vuoden 1999 tulvissa ja mutavyöryissä, jotka aiheuttivat tuhoja alueella.
La Guairan vientituotteita ovat kaakao, kahvi, tupakka ja kaakaopavut.
Aiheesta muualla

Kuvia tai muita tiedostoja aiheesta La Güaira Wikimedia Commonsissa
La Horgne

| La Horgne |
| --- | --- |
 Kunnantalo ja Spahis-museo
 La Horgne
 Koordinaatit: 49°37′40″N, 4°40′16″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  5,3 km²
Väkiluku (2019):  168 
 – Väestötiheys:  31 as./km²
Kunnan numero:  08228
Infobox OKVirheellinen NIMI-arvo: 
La Horgne on kunta Pohjois-Ranskassa Ardennesin departementissa Grand Estin alueella. Se sijaitsee noin 21 kilometriä Charleville-Mézièresin kaupungista etelään.
Toisessa maailmansodassa käytiin 15. toukokuuta 1940 La Horgnen taistelu. Taistelu kesti viisi tuntia, ja siinä 700 spahisia taisteli ratsain saksalaisten panssarivaunuja vastaan. Tämän muistoksi kunnassa on Spahis-museo (Musée des Spahis).
Spahisien hautoja
Taistelun muistomerkki
Aiheesta muualla

Kuvia tai muita tiedostoja aiheesta La Horgne Wikimedia Commonsissa
Kuolema (sarjakuvahahmo)

| Kuolema |
| --- | --- |
 Kuolema, Marvel-universumin yksi voimakkaimmista kosmisista olennoista
Luoja(t):  Mike Friedrich & Jim Starlin
Kustantamo:  Marvel
Ensiesiintyminen:  Captain Marvel vol. I 1 #27 (heinäkuu 1973)
Henkilötiedot
Oikea nimi:  Kuolema
Status:  Aktiivinen
Voimat:  Rajoittamattomat kosmiset voimat, monia voimia luurankomaisessa sauvassa.
Suhteet
Sukulaiset:  Äärettömyys, Ikuisuus, Kadotus ja Galactus.
Kuolema (engl. Death) on Marvel-kustantamon sarjakuvahahmo. Kuolema esiintyi ensimmäisen Captain Marvel -lehden numerossa 27 (heinäkuu 1973) lehden numerossa. Kuoleman loivat Mike Friedrich ja Jim Starlin. Kuolema käyttää yleensä Marvel-universumin sarjakuvissa liilaa viittaa ja hänen piirteensä ovat joko luurangon tai nuoren naisen. Kuoleman tiedetään esiintyneen myös nuorena mustiin pukeutuneena tyttönä, mutta on ilmeistä, että olento kykenee ottamaan minkä tahansa muodon itselleen. Kuolema on kosminen olento, joka perustuu myyttiseen viikatemieheen.
Suomessa Kuolema esiintyi ensimmäisen kerran MARVEL-lehden numerossa 5 (1993).
Historia

Kuoleman synty ajoittuu hetkeen, jolloin muut suuret kosmiset voimat, Ikuisuus, Äärettömyys ja Kadotus luotiin yhdessä tuntemamme universumin kanssa. Kuolema pitääkin näitä olentoja sisaruksinaan. Myös Galactus luotiin samalla hetkellä alkuräjähdyksen aikaan. Kuolemalla on hyvin voimakas side Kadotuksen kanssa ja on luultavaa, että olennot ovat edustamansa voiman kaksi samaa aspektia, kuten Ikuisuus ja Äärettömyyskin. Ikuisuuden ja Äärettömyyden edustaessa universumin ja sen elämän kasvua, Kuolema ja Kadotus edustavat kuolemaa ja olemattomuutta. Kaksikot ovat tasapainossa toistensa kanssa ja Galactus edustaa näiden välillä olevaa tasapainottavaa voimaa. Onkin sanottu, että Ikuisuus, Kuolema ja Galactus ovat Marvel-universumin kolme perustavaa voimaa. Kuolemalla on luurankomainen sauva mikä pystyy esim. muokkaamaan materiaa, murhaamaan, räjäyttämään ja aiheuttamaan täydellisen pimeyden ja jäätymisen. Sauvalla pystyy myös tunkeutumaan toisen mieleen. Sauvan sisälmys on tehty kirotusta metallista ja lumotusta kuolemattomuuden lähteestä. Sauvan ulkomuoto on tehty sieluista, luusta ja kristallista.
Kuolema voi näyttäytyä joko naisena tai miehenä, vaikka olento näyttäytyykin useimmiten purppuraiseen kaapuun verhoutuneena naisena hahmona.
Väkivaltainen olento nimeltään Thanos kehitti lapsena sairaalloisen fiksaation Kuolemaan. Thanos on lukuisia kertoja laatinut hulluja suunnitelmiaan palvomansa Kuoleman rakkauden voittamiseksi. Hän on valloittanut galakseja ja murhannut lukuisia ihmisiä, mukaan lukien oman äitinsä. Kuolema on kuitenkin irrationaalinen olento ja hän kehitti romanttisen kiintymyksen palkkatappaja Deadpooliin Thanoksen tyrmistykseksi. Raivostunut Thanos nosti Deadpoolin kuolleista, jotta tämä ei voisi olla Kuoleman kanssa yhdessä. Ainoastaan niinä lyhyinä hetkinä, jolloin Deadpool on kuoleman kielissä taistelun jälkeen, voivat hän ja valtiatar Kuolema olla yhdessä.
Kööpenhaminan ooppera

| Kööpenhaminan ooppera> Opearen |
| --- | --- |
 Kööpenhaminan oopperatalo vuonna 2014.
Sijainti:  Kööpenhamina, Tanska
Rakennustyyppi:  ooppera
Rakennustyöt aloitettu:  2001
Valmistumisvuosi:  2004
Tyylisuunta:  neofuturismi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Oopperatalon sisääntuloaula.
Kööpenhaminan oopperatalo (tansk. Operaen på Holmen) on Kööpenhaminassa sijaitseva Tanskan kansallisoopperan toimitila, joka vihittiin käyttöön 15. tammikuuta 2005. Sen on suunnitellut arkkitehti Henning Larsen, ja sen aloitteentekijä ja rahoittaja oli Maersk-varustamoyhtiöstä tunnettu miljardööri Mærsk Mc-Kinney Møller. Oopperan rakennustyöt kestivät neljä vuotta.
Talossa on kaksi näyttämöä, suuri näyttämö, jonne mahtuu noin 1 500 katsojaa, ja Takkelloftet, jossa on 200 istumapaikkaa. Katsomo on vaahterapuun värinen. Aulan veistokset vaihtavat väriä sään mukaan. Lisäksi talossa on aputiloja, kuten harjoitussaleja ja pukuhuoneita. Talossa toimii myös baletti ja siellä pidetään konsertteja.
Kritiikki

Arkkitehti Larsen on vaitiololupauksestaan huolimatta jälkikäteen paljastanut, millaisia rakentamisaikaisia ongelmia hänellä oli pikkutarkan päärahoittajan, tuolloin liki satavuotiaan Mærsk Mc-Kinney Møllerin (1913–2012) kanssa.
Aiheesta muualla

Kuvia tai muita tiedostoja aiheesta Kööpenhaminan ooppera Wikimedia Commonsissa
Den Kongelige Opera (englanniksi, tanskaksi)
Kybunpark

| Kybunpark |
| --- | --- |

Rakennuksen tiedot
Sijainti:  Winkeln, Sankt Gallen, Sveitsi
Koordinaatit:  47°24′30″N, 009°18′23″E
Rakennustyöt aloitettu:  14. syyskuuta 2005
Avattu:  5. heinäkuuta 2008
Omistaja:  Stadion St. Gallen AG
Kenttä:  ruoho + tekonurmi
Kustannukset:  69,2 milj. Srf.
Arkkitehti:  Bruno Clerici   Bayer Partner AG, Architekten  Philippe Joye & Associés Sàrl
Aiemmat nimet:  AFG Arena
Käyttäjät
 FC St.Gallen Event AG (FC St. Gallen) 
Katsojakapasiteetti
 19 568 (kotimaiset tapahtumat) 17 317 (kansainväliset jalkapallo-ottelut) 
Lisää rakennusartikkeleitaArkkitehtuurin teemasivulla
Kybunpark (vuosina 2008–2016 AFG Arena) on monikäyttöinen stadion Sankt Gallenin kaupungissa Sveitsissä.